— Мы прааналізавалі рынак, знайшлі заводы, з якімі можна супрацоўнічаць, — расказвае аўтар праекта. — І нават знайшлі прадпрыемствы, якія прапаноўвалі за 1 тону накрывак не 25, а 100—110 долараў. Да таго ж дамовіліся, што, калі наладзім перспектыўныя партнёрскія адносіны, кошт за тону сыравіны будзе павышацца. Але галоўны інжынер завода, з якім вяліся перагаворы, папярэдзіў, што ў іх няма шырокага рынку збыту, таму было прапанавана адразу шукаць таксама іншых партнёраў у Беларусі і за мяжой. Я адразу пачала думаць пра Расію. Дарэчы, Расійская Федэрацыя прымае ўдзел у праекце з канца 2015 года. Грошы, якія ўдаецца сабраць, накіроўваюць не толькі на неабходнае абсталяванне, але і на лячэнне, а таксама рэабілітацыю непаўналетніх.